**Φύλλο εργασίας 1**:Αδιόρατα στερεότυπα στη σκέψη και τη γλώσσα: Ανιχνεύοντας τις απόψεις μας και αναστοχασμός

**Αφόρμηση:** Ο/η Εκπαιδευτικός ζητάει από τα παιδιά να σχηματίσουν έναν κύκλο. Κάθε παιδί βαδίζει προς το κέντρο του κύκλου και λέει δυνατά, ανάλογα με το φύλο του: Είμαι αγόρι/κορίτσι και γι' αυτό (είμαι, μου αρέσει, μπορώ, θέλω, δικαιούμαι να…(η φράση μπορεί να συμπληρωθεί ελεύθερα ,π.χ. Είμαι δυνατός ή μου αρέσει το βόλεϊ).Η συμπλήρωση μπορεί να αφορά και σε μη στερεοτυπικούς ρόλους. Στο μεταξύ ο/η Εκπαιδευτικός σημειώνει τις φράσεις στον πίνακα. Στο τέλος ζητά από τα παιδιά να τις χαρακτηρίσουν ως τυπικές ή μη τυπικές συμπεριφορές του φύλου που αναφέρονται.

Δραστηριότητα1:Ανίχνευση αντιλήψεων-προβολική άσκηση-συμπλήρωση ημιτελών φράσεων και επιλεκτικός σχολιασμός:

Συμπληρώστε τις παρακάτω φράσεις με την πρώτη σκέψη που σας έρχεται στο νου.

Τα κορίτσια είναι καλά στο να .......

Τα αγόρια είναι καλά στο να.....

Τα κορίτσια θέλουν να .....

Τα αγόρια θέλουν να.....

Τα ακορίτσια δεν μπορούν να.....

Τα αγόρια δεν μπορούν να.....

Tα κορίτσια πρέπει να .....

Τα αγόρια πρέπει να....

Ο ρόλος των γυναικών είναι.....

Ο ρόλος των ανδρών είναι........

Τα κορίτσια προτιμούν τα αγόρια που.....

Τα αγόρια προτιμούν τα κορίτσια που.....

**Δραστηριότητα 2:Παιχνίδι βημάτων-Συνειδητοποίηση της ύπαρξης του κοινωνικού φύλου**

Ποδόσφαιρο, μπάσκετ, μουσική, λογοτεχνία, μαθηματικά, γυμναστική, χορός, θέατρο, φύση, ταξίδια, ζωγραφική, φυσική, ξένες γλώσσες, ταινίες δράσης, ταινίες τρόμου, αισθηματικές ταινίες, ηλεκτρονικά παιχνίδια, κοινωνικά δίκτυα, μηχανές, αυτοκίνητα, γλυκά, συλλογές, μόδα. Ο/η δάσκαλος/α γράφει στον πίνακα της τάξης τις παραπάνω λέξεις (ενδεικτικές) και ζητάει από τα παιδιά σε ένα φύλλο χαρτί να σημειώσουν όσες τους-τις εκφράζουν (αν αγαπάνε ή να ασχολούνται με οποιονδήποτε τρόπο με κάτι από τα παραπάνω). Τους τονίζει να μη φανερώσουν τις σημειώσεις τους στον-στη διπλανό-ή τους. Στη συνέχεια οι μαθητές/τριες στέκονται σε μία ίσια γραμμή στο βάθος της τάξης και κάθε φορά που ακούν μια από τις λέξεις που έχουν επιλέξει κάνουν ένα βήμα μπροστά.

Στο τέλος παρατηρούν τη θέση τους ως προς τους/τις υπόλοιπους/ες.Το αποτέλεσμα θα είναι οι διαφορές τους να μην προέρχονται από τη διάσταση του φύλου τους, αλλά να είναι αποτέλεσμα ατομικών επιλογών.

Ακολουθεί συζήτηση για το πόσο οι εγγενείς ιδιότητες του βιολογικού φύλου καθορίζουν ή όχι την προσωπικότητα.

**Δραστηριότητα 3α**

Φτιάξτε προτάσεις με τις παρακάτω εκφράσεις και σχολιάστε τες, χρησιμοποιώντας το +αν έχουν θετική σημασία και το-ανέχουν αρνητική.

|  |  |
| --- | --- |
| Σαν γυναικούλα |  |
| Σαν άντρας |  |
| Σαν κοριτσάκι |  |
| αντρίκια |  |
| γυναικοδουλειά |  |
| γεροντοκόρη |  |
| Κακιά πεθερά |  |

**Δραστηριότητα 3β**

Παρατηρήστε τις παρακάτω λέξεις:

άνθρωπος, παιδί, επανδρώνω ανδρώνομαι, ανδραγάθημα,

και απαντήστε:

Τι γένους είναι η συμπεριληπτική έννοια: ο άνθρωπος.

Η λέξη παιδί συνήθως σε ποιου φύλου τα νεαρά άτομα αναφέρεται;

Τι σημαίνουν οι 3 επόμενες λέξεις; Θα μπορούσε το συνθετικό άνδρας που εμφανίζεται σε αυτές να αντικατασταθεί με το "γυναίκα";

**Δραστηριότητα 3γ**

Παρατηρήστε το γένος του "ανθρώπου" στο ποίημα της Ζωής Καρέλλη που ακολουθεί. Τι καταγγέλλεται με αυτήν την επιλογή;

Εγώ γυναίκα ή άνθρωπος, ζητούσα το πρόσωπό Σου πάντοτε,ήταν ως τώρα του ανδρός και δεν μπορώ αλλιώς να το γνωρίσω.

Δεν κλαίω, ούτε τραγούδι ψάλλω. Μα γίνεται πιο οδυνηρό το δικό μου ξέσκισμα που τοιμάζω,

για να γνωρίσω τον κόσμο δ’ εμού, για να πω το λόγο δικό μου,

εγώ που ως τώρα υπήρξα


για να θαυμάζω, να σέβομαι και ν ’αγαπώ,

εγώ πια δεν του ανήκω

και πρέπει μονάχη να είμαι, εγώ ή άνθρωπος.

**Δραστηριότητα 4η**

Ας ρίξουμε μια ματιά σε στερεοτυπικές φράσεις της "κοινής γνώμης" παράλληλα με τις εσωτερικές σκέψεις μιας γυναίκας κάθε φορά που έρχεται αντιμέτωπη με αυτές. Μπορείτε να φανταστείτε αυτές τις κατηγορίες που της επιρρίπτει η κοινή γνώμη να λέγονται και για έναν άνδρα; Αν όχι, γιατί πιστεύετε ότι συμβαίνει αυτό;



Τι περιμένει η οικογένεια, το σχολείο, οι φίλοι, η κοινωνία από το αγόρι και τι από το κορίτσι;