**Πληροφορίες υλοποίησης: προαπαιτούμενες γνώσεις, προετοιμασία υλικού**

Σε κάθε φύλο εργασίας συμπεριλαμβάνεται δέσμη δραστηριοτήτων από τις οποίες ο-η εκπαιδευτικός μπορεί να επιλέξει, πόσες και ποιες θα υλοποιήσει, ανάλογα με τις δυνατότητες και τις ανάγκες της τάξης του-της. Μπορεί επίσης, απλώς να υιοθετήσει τον σκελετό ανάπτυξης του εργαστηρίου και πάνω στις θεματικές που προτείνονται να διαμορφώσει τις δικές του-της ασκήσεις, ή να εμπλουτίσει τις προτεινόμενες με επιπλέον υλικό. Αναλόγως με τη διαθέσιμη

τεχνολογία μπορεί μεγάλο μέρος των δραστηριοτήτων να υλοποιηθεί σε εργαστήριο πληροφορικής, αλλά εξίσου και στην τάξη, με τα φύλλα που προτείνονται (εκτυπωμένα). Επιπλέον εναλλακτική αποτελεί η κατανομή των δραστηριοτήτων σε ομάδες και η παρουσίαση των επιμέρους αποτελεσμάτων στην ολομέλεια, στο τέλος. Σαφώς το υλικό μπορεί να φορτωθεί σε μια από τις διαθέσιμες πλατφόρμες (e-me, eclass) και να ζητηθεί από τους μαθητές/τριες να εκτυπώνουν τα φύλλα πριν από κάθε συνάντηση. Δεν απαιτούνται προηγούμενες γνώσεις.

Οι δραστηριότητες που προτείνονται, εκτός από αυτές που αφορούν στην αφόρμηση και στον καταιγισμό ιδεών, είναι σχεδιασμένες για ομαδοσυνεργατική εργασία στην κατεύθυνση καλλιέργειας της κριτικής σκέψης και της ανακαλυπτικής διερευνητικής διαδικασίας.