## Φύλλο εργασίας : Κοιτώντας κριτικά γυναικείες αναπαραστάσεις στην τέχνη και τη διαφήμιση

**Αφόρμηση:** Πιστεύετε ότι η τέχνη (γλυπτική, ζωγραφική) παρουσιάζει τις γυναίκες και τους άνδρες αντικειμενικά ή μεροληπτικά;

**Δραστηριότητα 1:**Παρατήρηση αρχαιοελληνικών αγαλμάτων-επαγωγική σκέψη

Εντοπίστε τη βασική διαφορά ανάμεσα στα ανδρικά και τα γυναικεία αγάλματα, της αρχαϊκής και της κλασικής περιόδου. Τι πιστεύετε ότι φανερώνουν τα αγάλματα για τις κοινωνικές αντιλήψεις αναφορικά με το ανδρικό και το γυναικείο σώμα; Ήταν η γυναικεία γυμνότητα αποδεκτή ή θεωρείτο προσβλητική για τη δημόσια αιδώ;



<https://rb.gy/x2jkiw>



<https://rb.gy/oj6my8>



<https://rb.gy/8pyu3h>

<https://rb.gy/fqnulq>

Για να απαντήσετε πιο τεκμηριωμένα λάβετε υπόψη σας(προαιρετικά)τις παρακάτω πληροφορίες.

Από την Ιλιάδα και την Οδύσσεια μαθαίνουμε ότι η ομηρική γυναίκα, δηλαδή η γυναίκα του 8ουαι., βρίσκεται κάτω από την εξουσία του άνδρα. Η συμπεριφορά των ανδρών της ομηρικής κοινωνίας προς τις γυναίκες με το πέρασμα στην πατριαρχία απέκτησε κτητικό χαρακτήρα. Η μονογαμία εξάλλου, που ενίσχυσε τον κυριαρχικό ρόλο του άντρα στον οίκο, καθώς και ο μεγάλος αριθμός των δούλων γυναικών, από το πλήθος των οποίων ο αφέντης μπορούσε να διαλέξει μια νέα ερωτική σύντροφο, υποβίβασε περισσότερο την ήδη μειονεκτική θέση της. Οι γυναίκες κυκλοφορούν με καλυμμένο το πρόσωπο. Συνοδεύονται πάντα και παντού εντός ή εκτός του οίκου από υπηρέτριες. Δεν συμμετέχουν στα συμπόσια των ανδρών. Δεν λαμβάνεται κατά κανόνα υπόψη η γνώμη τους. Αν λοιπόν η θέση της αρχόντισσας γυναίκας ήταν ήδη μειονεκτική, εύκολα μπορούμε να σχηματίσουμε άποψη και για τη θέση της γυναίκας σκλάβας στο παλάτι. Μπορούμε όμως να υποθέσουμε ότι αυτή η ανατροπή ολοκληρώθηκε σταδιακά κατά την προϊστορική εποχή.

Ο Πλάτων, ο οποίος στην Πολιτεία εξισώνει άνδρες και γυναίκες, ωστόσο στον *Τίμαιο*, 42b γράφει: «όποιος όμως άνδρας αποτύχει σε αυτά (να ζήσει μέσα στη δικαιοσύνη), θα μεταμορφωθεί κατά τη δεύτερη γέννησή του σε γυναίκα». Επίσης γράφει ότι οι γυναίκες «είναι από τη φύση τους χειρότερες από τους άντρες σχετικά με την αρετή»(*Νόμοι*781b).

Ο Δημόκριτος, που ήταν και δημοκρατικός λέει: (Απ.110) «η γυναίκα να μην εξασκείται στο ρητορικό λόγο, γιατί είναι κακό πράγμα» και: «Είναι η πιο μεγάλη προσβολή για τον άντρα να κυβερνάται από γυναίκα» (Απ.111).

Ο Αριστοτέλης γράφει (*Πολιτικά*, Α΄, 5 (1254b 12-15)): «Το αρσενικό είναι από τη φύση του ανώτερο από το θηλυκό, το πρώτο εξουσιάζει και το δεύτερο εξουσιάζεται. Το ίδιο πρέπει να ισχύει και για όλους τους ανθρώπους».

Ο Θαλής έλεγε πως ευχαριστεί την Τύχη που γεννήθηκε άντρας και όχι γυναίκα.

Στον «*Οικονομικό*» του Ξενοφώντα ο Ισχόμαχος λέει για τη γυναίκα του: «Έπρεπε να βλέπει όσο γινόταν λιγότερο, να ακούει όσο γινόταν λιγότερο, και να κάνει όσο γινόταν λιγότερες ερωτήσεις», ενώ ο Κριτόβουλος παραδέχεται (*Οικονομικός*, 3, 12-13) ότι ελάχιστοι είναι αυτοί με τους οποίους συζητά λιγότερο απ' ό,τι με την ίδια του τη γυναίκα1.

**Δραστηριότητα 2η: Από την Αφροδίτη του Πραξιτέλη σε νεώτερες "Αφροδίτες".**

Ο Πραξιτέλης, ένας από τους σημαντικότερους καλλιτέχνες της αρχαιότητας (4ος αιώνας π.Χ.), δημιούργησε ένα άγαλμα της θεάς Αφροδίτης, κατόπιν παραγγελίας από τους κατοίκους της Κω. Ωστόσο, όταν είδαν το γυμνό άγαλμα, ένιωσαν αμηχανία και αποφάσισαν να μην το δεχθούν. Το άγαλμα μεταφέρθηκε τελικά στην πόλη της Κνίδου, όπου έγινε πολύ διάσημο. Στο συγκεκριμένο έργο, η Αφροδίτη απεικονίζεται να προσπαθεί να καλύψει το σώμα της με μια κίνηση που εκφράζει ντροπαλότητα και διακριτικότητα. Αυτή η στάση έχει ερμηνευτεί ως ένας τρόπος να συνδυαστεί η ομορφιά με τη σεμνότητα. Το άγαλμα αποτέλεσε πρότυπο για τη γυναικεία μορφή και επηρέασε βαθιά την τέχνη και τις αντιλήψεις της εποχής.

1Η παρέμβαση αποτελεί τροποποιημένη πρόταση του άρθρου της Ευαγγελίας Μουλά. Venuspudica:

Αναζητώντας τα ίχνη του γυναικείου στερεότυπου μέσα από την τέχνη: από την αρχαιοελληνική

γλυπτική, στη νεότερη ζωγραφική και τη διαφήμιση. Νέος Παιδαγωγός, τεύχος 8, Οκτώβριος 2017:138-151.



<https://rb.gy/afxxoo>

Το άγαλμα αυτό αναπαράχθηκε όσο κανένα άλλο στον κόσμο και αντίγραφά του ή παραλλαγές πάνω στην ίδια φόρμα, εντοπίζονται μέχρι τους σύγχρονους χρόνους.

Παρατηρήστε τους παρακάτω πίνακες και εντοπίστε ομοιότητες μεταξύ τους αλλά και με την Αφροδίτη της Κνίδου.



Ξαπλωμένη Βακχίδα, Trutat, αρχές 19ου αι. <https://rb.gy/yq7wjf>



Η μεγάλη Οδαλίσκη, Ζαν Ωγκύστ Ντομινίκ Ενγκρ,αρχές 19ου αι.

Ολυμπία, Εντουάρ Μανέ, 1863

Αν λάβετε υπόψη ότι ο θεατής της τέχνης από την αρχαιότητα μέχρι πρόσφατα ήταν άνδρας, καθώς η δημόσια σφαίρα τού ανήκε σχεδόν αποκλειστικά, σκεφτείτε ποιοι παράγγελναν αυτούς τους πίνακες, ποιοι τους ζωγράφιζαν και για ποιο σκοπό; Τι δηλώνει η στάση των γυναικών στους πίνακες σε αυτούς που τις κοιτάνε;


## Δραστηριότητα 3η:Καθρέφτη,καθρεφτάκι μου

Από τις γνωστότερες φράσεις των παραμυθιών είναι και η επίκληση της κακιάς μητριάς της Χιονάτης προς τον καθρέφτη της, για να της αποκαλύψει την ομορφότερη του κόσμου.Η γυναίκα μπροστά στον καθρέφτη αποτελεί μια στερεοτυπική απεικόνιση. Παρατηρήστε τους παρακάτω πίνακες και φανταστείτε στη θέση της γυναίκας έναν άνδρα, στην ίδια στάση και με τον ίδιο ρουχισμό. Θα σας φαινόταν φυσιολογικό; Με ποιες ιδιότητες ταυτίζεται το γυναικείο φύλο μέσα από αυτές τις απεικονίσεις; Το γυμνό αποδίδεται απροκάλυπτα ή συγκαλυμμένα;

|  |  |
| --- | --- |
| αρχείο λήψης (13) | 300px-Titian_-_Venus_with_a_Mirror_-_Google_Art_Project |
| Titian,1552,Venusbeforethe mirror  <https://rb.gy/xj6k0n> | Rubens,1616,,Venuswith amirror  <https://rb.gy/pvf0gz> |

## Δραστηριότητα 4η


Οι εικαστικές αναπαραστάσεις της γυναίκας δεν άφησαν ανεπηρέαστο και το πεδίο της διαφήμισης. Παρατηρήστε τις εικόνες που ακολουθούν.



## Διαφήμιση Βικτωριανής εποχής

<https://i.grassets.com/images/S/compressed.photo.goodreads.com/books/1394695932l/19289262.jpg>

## Σύγχρονo εξώφυλλο

****

https://[www.lovegirlsmagazine.com/qc/covers/qc2017\_fall.jpg](http://www.lovegirlsmagazine.com/qc/covers/qc2017_fall.jpg)

*Υπάρχει σημαντική διαφοροποίηση στη χρονολογική εξέλιξη της παρουσίασής τους; Σε τι συμπεράσματα οδηγείστε για το στερεότυπο της γυναικείας εμφάνισης;

*Πώς παρουσιάζονται; (εξωτερική εμφάνιση, στάση σώματος, κίνηση (τεχνητή ή φυσική) βλέμμα.

*Το γυμνό αποδίδεται απροκάλυπτα ή συγκαλυμμένα;

*Τι μηνύματα εκπέμπει η γυναικεία παρουσία στη διαφήμιση;

*Θα χαρακτηρίζατε τις γυναίκες στις διαφημίσεις: αισθησιακές, προκλητικές, τολμηρές; Σε ποιο κοινό (ανδρικό ή γυναικείο)απευθύνονται;

*Τι είδους πρότυπα για το γυναικείο σώμα εκπέμπουν;

## Δραστηριότητα 5η

Φτιάξτε μια έντυπη διαφήμιση για ένα προϊόν όπου δε θα χρησιμοποιείς στερεοτυπικούς ρόλους. π.χ. άνδρας στην κουζίνα ή γυναίκα οδηγός λεωφορείου. Συνδύασε εικόνες και κείμενο.

Αξιοποιήστε όποιο ψηφιακό εργαλείο προτιμάτε (canva, postermywall, ή απλά word ή το πρόγραμμα ζωγραφικής).Λάβετε υπόψη σας τα παρακάτω κριτήρια.

# Κριτήρια αξιολόγησης αφίσας

|  |  |  |  |  |  |
| --- | --- | --- | --- | --- | --- |
|  | 1  (άστοχες επιλογές) | 2  (εμφανής προσπάθεια αλλά μη  επίτευξη  επιθυμητού  στόχου) | 3  (εύστοχες επιλογές που επιδέχονται επιμέρους βελτιώσεις) | 4  (άρτιο αποτέλεσμα) |  |
| Επιλογή εικόνων |  |  |  |  |  |
| Κείμενο |  |  |  |  |  |
| Συνδυασμός εικόνων-  κειμένου |  |  |  |  |  |
| Μήνυμα |  |  |  |  |  |