
## Φύλλο εργασίας : Εκστρατεύουμε ενάντια στις διακρίσεις: ένα σχολείο ελεύθερο έμφυλων στερεότυπων

Καλείστε να μετατρέψετε το σχολείο σας σε ένα πρωτοπόρο ίδρυμα προώθησης της ισότητας των δύο φύλων. Γι’αυτό πρέπει να το διακοσμήσετε με έργα που να ασκούν κριτική στις υφιστάμενες ανισότητες και να προτρέπουν σε αποδοχή της διαφορετικότητας και της ισότητας. Κάντε τη φωνή των γυναικών να ακουστεί ή ακόμα δώστε φωνή στα αγόρια που σκέφτονται "έξω από το κουτί" του ρόλου τους. Σας δίνονται ενδεικτικά: ένα ποίημα και μια αφίσα με συνθήματα. Μπορείτε να αξιοποιήσετε φράσεις από αυτά, ή να εμπνευστείτε μόνοι σας. Σκοπός είναι να φτιάξτε αφίσες ή σύντομα βίντεο τα οποία θα μετατρέψετε σε κώδικες ταχείας ανταπόκρισης (qrcodes) και που θα τους αναρτήσετε σε διάφορα σημεία στο σχολείο σας για δημόσια θέα.

Οι παρακάτω φράσεις αποτελούν προσαρμογή διασκευή του ποιήματος της Nancy R.Smith "For Every Woman” (1973).

* Για κάθε κορίτσι που έχει βαρεθεί να προσποιείται ότι είναι αδύναμη όταν είναι δυνατή, υπάρχει ένα αγόρι που έχει κουραστεί το να προσποιείται ότι είναι δυνατό, όταν είναι εύθραυστο.
* Για κάθε αγόρι που επιβαρύνεται με τη διαρκή κοινωνική προσδοκία να τα ξέρει όλα, υπάρχει ένα κορίτσι που έχει κουραστεί να αμφισβητείται η νοημοσύνη της.
* Για κάθε κορίτσι που έχει μπουχτίσει να την αποκαλούν υπερευαίσθητη υπάρχει ένα αγόρι που φοβάται να είναι ευγενικό και να δακρύσει.
* Για κάθε αγόρι που ο ανταγωνισμός είναι ο μόνος τρόπος να αποδείξει την αρρενωπότητάτου, υπάρχει ένα κορίτσι που όταν ανταγωνίζεται την αποκαλούν αγοροκόριτσο.
* Για κάθε κορίτσι που πετά στα σκουπίδια τον φούρνο-παιχνίδι της, υπάρχει ένα αγόρι που επιθυμεί να του αγοράσουν έναν.
* Για κάθε αγόρι που αγωνίζεται να μην υποκύψει στις προσταγές των διαφημίσεων, υπάρχει ένα κορίτσι που δέχεται σταθερά επίθεση στην αυτοεκτίμησήτης από τις διαφημίσεις.
* Για κάθε κορίτσι που κάνει ένα βήμα προς την απελευθέρωσή της, υπάρχει ένα αγόρι που βρίσκει την ελευθερία του λίγο ευκολότερα.




## Οδηγίες δημιουργίας qrκώδικα


Mε τη κάμερα του κινητού σας τηλεφώνου ή του υπολογιστή φτιάξτε ένα σύντομο βίντεο, αξιοποιώντας κάποιο από τα παραπάνω συνθήματα και/ή φράσεις ή κάποιο δικό σας, αφήνοντας έτσι ένα μήνυμα υπέρ της ισότητας των φύλων και της αλληλοαποδοχής. Αν προτιμάτε, μπορείτε να φτιάξετε μια αφίσα.

Στη συνέχεια ανεβάστε το βίντεο ή την αφίσα σας σε ένα σύννεφο στο διαδίκτυο.


Καθώς όλοι διαθέτετε διεύθυνση στο πανελλήνιο σχολικό δίκτυο, έχετε και πρόσβαση στις υπηρεσίες της Grafis (γραφίδας).<https://grafis.sch.gr/index.php/login>

Επιλέξτε "είσοδος" και δώστε τα στοιχεία σας




Στο περιβάλλον της Γραφίδας, επιλέξτε +

Και στη συνέχεια, μεταφόρτωση





Θα ανοίξει πλαίσιο από όπου θα επιλέξετε το αρχείο από το σημείο που το έχετε αποθηκεύσει και θα πατήσετε άνοιγμα.

Όταν το αρχείο μεταφορτωθεί, θα το βρείτε στη λίστα με τα αρχεία σας και θα επιλέξετε το σύμβολο του διαμοιρασμού, που εμφανίζεται δίπλα του.




Αμέσως μετά επιλέγετε "διαμοιρασμό", "δημόσιοι σύνδεσμοι" και "δημιουργία δημόσιου συνδέσμου".




Στον σύνδεσμο που θα δημιουργηθεί, πατάτε το πρώτο εικονίδιο, για να τον αντιγράψετε.

Έχοντας αντιγράψει τον σύνδεσμο, πηγαίνετε στον φυλλομετρητή σας και πληκτρολογήστε: qrcodecreator ή qrcodegenerator. Επιλέγετε όποια εφαρμογή προτιμάτε και επικολλάτε τον σύνδεσμο στο πεδίο που υποδεικνύεται. Τέλος, πατάτε την εντολή: Δημιουργία κωδικού.



Ο qr κωδικός σας είναι έτοιμος,να κατεβεί στον υπολογιστή σας και να εκτυπωθεί.



## Καλή επιτυχία!!!